CELEX: 62019TN0038
Language: et
Date: 2019-01-21 00:00:00
Title: Kohtuasi T-38/19: 21. jaanuaril 2019 esitatud hagi – Portugal versus komisjon

18.3.2019   
            
            
               ET
            
            
               Euroopa Liidu Teataja
            
            
               C 103/51
            
         
      21. jaanuaril 2019 esitatud hagi – Portugal versus komisjon
      (Kohtuasi T-38/19)
      (2019/C 103/67)
      Kohtumenetluse keel: portugali
      
         Pooled
      
      
         Hageja: Portugali Vabariik (esindajad: L. Inez Fernandes, P. Barros da Costa, P. Estêvão ja J. Saraiva de Almeida)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 16. novembri 2018. aasta rakendusotsus C(2018) 7424, mis tehti teatavaks 19. novembril 2018, ja mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (1), osas, milles sellega jäeti Euroopa Liidu rahastamisest välja 8 703 417,29 eurot seoses kuludega, mille Portugali Vabariik oli deklareerinud tingimuslikkuse raames, majandusaastate 2014-2016 kohta;
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet, kaks neist põhiväitena ja ühe täiendava väitena.
      Esimene väide, et rikuti õigusnormi, kui leiti, et Portugali õigussüsteem on liiga leebe: rikuti määruse (EÜ) nr 73/2009 (2) artiklit 24 ja määruse (EÜ) nr 1122/2009 (3) artikli 54 punkti c teist lõiku ja artiklit 71.
      Teine väide:
      
                  1)
               
               
                  „finantskorrektsiooni arvutamine“: komisjon rikkus õigusnormi, õiguspärase ootuse põhimõtet, proportsionaalsuse põhimõtet ja määruse (EL) nr 1306/2013 artiklit 52.
               
            
                  2)
               
               
                  rikuti proportsionaalsuse põhimõtet.
               
            Täiendav väide:
      Umbkaudne sanktsioon ja komisjoni enda dokumendi C(2015) 3675 (lisa A.5) tehniline ebatäpsus: õigusnormi rikkumine ja proportsionaalsuse põhimõtte rikkumine.
      
         (1)  Komisjoni 16. novembri 2018. aasta rakendusotsus (EL) 2018/1841, mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames (ELT 2018, L 298, lk 34).
      
         (2)  Nõukogu 19. jaanuari 2009. aasta määrus (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT 2009, L 30, lk 16).
      
         (3)  Komisjoni 30. novembri 2009. aasta määrus (EÜ) nr 1122/2009, millega kehtestatakse nõukogu määruse (EÜ) nr 73/2009 üksikasjalikud rakenduseeskirjad seoses põllumajandustootjate otsetoetuskavade alusel makstavate toetuste nõuetele vastavusega, ümbersuunamisega ning ühtse haldus- ja kontrollisüsteemiga ning määruse (EÜ) nr 1234/2007 üksikasjalikud rakenduseeskirjad seoses veinisektori toetuskavade alusel makstavate toetuste nõuetele vastavusega (ELT 2009, L 316, lk 65).